Vispārējs tehniskās specifikācijas apraksts

Vispārīga informācija par iepirkuma priekšmetu
Personu apliecinošu dokumentu informācijas sistēma (turpmāk – PADIS) ir Pilsonības un migrācijas lietu pārvaldes (turpmāk – PMLP) pārziņā esoša valsts informācijas sistēma, kas tiek izmantota personu apliecinošu dokumentu izsniegšanai, uzskaitei un pārbaudei. 
Darba uzdevuma apraksts
Ir jāizstrādā programmatūras risinājums, kam ir jānodrošina vismaz sekojošā funkcionalitāte:
1) Pieteikšanās jauna personu apliecinoša dokumenta  (turpmāk - PAD) saņemšanai vai esošu PAD papildināšanai klātienē, kas ietver
a. Pieteikšanos jauna PAD saņemšanai un tajā iekļaujamo datu iegūšana no klienta un saistītajām informācijas sistēmām (turpmāk – IS);
b. Pieteikšanos esoša PAD papildināšanai;
c. Biometrijas datu ieguvi un apstrādi iekļaušanai PAD;
d. Klienta kontaktinformācijas uzturēšanas un verifikācijas funkcionalitāti;
e. E-adreses statusa pārbaudi un funkcionalitāte tās aktivizēšanai pēc klienta izvēles;
f. eID kartēs iekļauto sertifikātu dzīves cikla pārvaldību;
g. iespēju reģistrēt PAD zaudēšanas faktu;
h. PAD piegādes kanāla izvēli (izsniegšana klātienē vai piegāde klientam);
i. Valsts nodevu un maksājumu pārvaldību, piemērojamās maksas aprēķinu un apmaksas veikšanu;
2) PADIS bezsaistes lietotne biometrijas datu iegūšanai izbraukuma apstākļos;
3) Latvija.lv izvietots e-pakalpojums, kas nodrošina iespēju attālināti uzsākt pieteikšanos jauna PAD saņemšanai vai esoša PAD papildināšanai, toskait: 
a. Pieteikšanos jauna PAD saņemšanai un tajā iekļaujamo datu iegūšana no klienta un saistītajām IS;
b. Pieteikšanos esoša PAD papildināšanai;
c. Klienta kontaktinformācijas uzturēšanas un verifikācijas funkcionalitāti;
d. E-adreses statusa pārbaudi un funkcionalitāte tās aktivizēšanai pēc klienta izvēles;
e. [bookmark: _GoBack]eID kartēs iekļauto sertifikātu dzīves cikla pārvaldību;
f. iespēju reģistrēt PAD zaudēšanas faktu;
g. PAD piegādes kanāla izvēle (izsniegšana klātienē vai piegāde klientam);
h. Valsts nodevu un maksājumu pārvaldību, piemērojamās maksas aprēķinu un apmaksas veikšanu;
4) Jāievieš atbalsts jaunam pašapkalpošanās kanālam – kioskam – kurā klienti varētu patstāvīgi veikt pieteikšanos PAD saņemšanai, veicot arī biometrijas nodošanu.
5) Jāievieš publiskajā vidē izvietota tīmekļa aplikācija foto studijām, kurā iespējams PADIS nodot foto studijā uzņemtos attēlus iekļaušanai PAD pieteikumā. PAD foto portāls ir loģiski un fiziski no PADIS nodalīts kom ponents sadarbībai ar akreditētām foto studijām, kurām ir tiesības iesniegt sejas attēlu PMLP izmantošanai PAD;
6) Sistēmai jānodrošina integrācija ar PMLP izvēlētu rindu sistēmas risinājumu apmeklējuma laika izmantošanai;
7) Sistēmā jāvar turpināt iepriekš uzsāktu pieteikumu un saglabāt pieteikuma apstrādes kontekstu neatkarīgi no tā, kurā apkalpošanas kanālā ( e-pakalpojums, kiosks, klātienē )  process ir sākts pirms tam;
8) Pamatojoties uz apstiprinātu PAD pieteikumu, jāvar veikt PAD sagataves optisko un elektronisko personalizāciju vai papildināšanu, nodrošinot PAD atbilstību noteiktajām kvalitātes un drošības prasībām, procesa izsekojamību visos personalizācijas procesa soļos, kā arī tā nodošanu turpmākai apstrādei (izsniegšanai vai piegādei).
9) Sistēmai jānodrošina pilnīga PAD sagatavju un personalizēto PAD izsekojamība un uzskaite, atkarībā no pieteikumam izvēlētā piegādes kanāla (klātienē vai piegādājot ar kurjeru, vai uz pakomātu), kā arī atgriezeniskā informācijas apmaiņa par izsniegšanas faktu saistītajās IS.
10) PAD izsniegšanas ietvaros tiek nodrošināta PAD saņēmēja identitātes pārbaude, izsniegšanas fakts tiek reģistrēts PADIS un saistītajās IS, kā arī veic ar izsniegšanu saistītos pēcapstrādes procesus (piemēram, iepriekšējo PAD statusu apstrādi).
11) PAD pieteikšanas, ražošanas, piegādes, izsniegšanas procesu pārraudzībai un analīzei nepieciešams nodrošināt nejauši izvēlētu datu (piemēram, PAD vai pieteikumu) pārbaudes, kā arī atskaišu sagatavošanas funkcionalitāti.
12) PADIS jānodrošina ārējās saskarnes atsevišķu PAD datu izplatīšanai ārējiem klientiem.
13) PADIS lietotāju pārvaldību, lietotāju sasaisti ar PADIS lietotāju lomām, lai realizētu nepieciešamās piekļuves tiesības Sistēmai jāveido izmantojot integrāciju ar PMLP izvēlētu lietotāju pārvaldības risinājumu.
Vispārējās drošības prasības
PADIS lietotāju autentifikācijai jāatbalsta autentifikācija caur Latvijas valsts Vienoto pieteikšanās moduli (VPM).
Sistēmas ieviešanā tīmekļa lietojuma un saskarņu izstrādei, konfigurēšanai un pārbaudei jāatbilst OWASP ASVS (OWASP Application Security Verification Standard) aktuālajai versijai vismaz L2 līmenī, kritiskajām komponentēm piemērojot L3 līmeni. 
PADIS jāatbilst MK noteikumiem Nr. 397 „Minimālās kiberdrošības prasības" un Nacionālajam kiberdrošības likumam — gan tehniskajā risinājumā, gan ekspluatācijā.
Personas datu drošības prasības
Sistēmai jānodrošina visu Vispārējās datu aizsardzības regulas principu piemērošana.
Datu apmaiņas prasības	
Funkcionalitātātes nodrošināšanai jāievieš ~20 integrācijas ar ārējām IS un PADIS apakšsistēmām, no kurām nozīmīgākās (ar lielāko transakciju skaitu) ir saskarnes ar Fizisko personu reģistru un Vienotās migrācijas informācijas sistēmas Uzturēšanās atļauju reģistru, Biometrijas datu apstrādes sistēmu, Uzticama sertifikācijas pakalpojumu sniedzēja informācijas sistēmu un Integrēto Iekšlietu informācijas sistēmu.
Darbības žurnalēšanas un auditācijas prasības	
Sistēmai jānodrošina žurnālfailu nodošanu centralizētai PMLP žurnālfailu uzkrāšanas sistēmai. Jānodrošina iespēja konfigurēt žurnālfailos uzkrājamo datu apjomu. Sistēmai jānodrošina, ka žurnālfailus dzēš noilguma dēļ vai pēc nodošanas PMLP auditācijas pierakstu uzkrāšanas sistēmai (pēc noklusējuma – 18 mēneši).
Darbības nepārtrauktības un pieejamības prasības
Sistēmai jānodrošina PADIS un visu tās komponentu (t.sk. datubāzes, lietojumprogrammu, datu apmaiņas saskarņu) nepārtraukta pieejamība 24 stundas diennaktī, 7 dienas nedēļā, 365 dienas gadā, nodrošinot darbības nepārtrauktību, atbilstību veiktspējas prasībām un datu apmaiņas pieejamību, ar kopējo pieejamību ne mazāku kā 99.9% mēneša griezumā. 
Sistēmai jānodrošina, ka incidenta gadījumā datu zudums nepārsniedz 8 stundas.
Sistēmas veiktspējas prasības
Sistēmai jānodrošina definēto atbildes laiku izpilde vismaz 800 vienlaicīgiem PMLP lietotājiem un 1000 e-pakalpojuma/kioska lietotājiem.
Datu migrācija
Piegādātājam jānodrošina PADIS datu migrācija uz PADIS atbilstoši šādai pieejai:
•	Klasifikatorus uz PADIS migrē tad, kad tiek realizēta klasifikatoru funkcionalitāte. Pirms PADIS ekspluatācijas uzsākšanas tiek piemigrēti klasifikatori, kas radušies kopš migrācijas (delta);
•	Datus migrē no esošās PADIS versijas uz PADIS datu bāzi pirms PADIS uzstādīšanas ekspluatācijas vidē pamata funkcionalitātei nepieciešamos datus;
•	Ieviešot ekspluatācijā PADIS atlikušo funkcionalitāti, pirms ekspluatācijas uzsākšanas migrē attiecīgajai funkcionalitātei nepieciešamos datus (ja nepieciešams).
Piegādātājam jāsagatavo un jāsaskaņo ar Pasūtītāju atsevišķs datu migrācijas plāns. Datu migrācijas plānam jābūt balstītam uz PADIS datu arhitektūru.
Piegādātājam datu migrācijas plānā jāparedz datu integritātes nodrošināšana starp PADIS esošās versijas un PADIS datu bāzēm, uzsākot PADIS ekspluatāciju. Datu integritāte abās datu bāzēs jānodrošina līdz pilnās PADIS funkcionalitātes ieviešanai ekspluatācijā (piemēram, migrējot deltas starp abām datu bāzēm katru nakti).
Abu PADIS versiju aktuālo datu uzturēšana nepieciešama, lai Pasūtītājam būtu iespēja atgriezties pie PADIS iepriekšējās versijas izmantošanas, ja tas nepieciešams darbības nepārtrauktības nodrošināšanai.
Prasības PADIS arhitektūrai 
Sistēmai ir jāsastāv no loģiskiem funkcionāliem blokiem ar skaidri definētu integrāciju starp tiem (piemēram, PAD pieteikumi, PAD, PAD personalizācija utml.).
Sistēmas arhitektūrai jāatbilst šīs tehniskās specifikācijas ”Sistēmas arhitektūra” sniegtajam aprakstam un atbilstošajām nefunkcionālajām prasībām. Pretendents tehniskajā piedāvājumā iesniedz piedāvātās sistēmas arhitektūru, kas atbilst šajā tehniskajā specifikācijā iekļautajām arhitektūras prasībām.
Sistēmai jābūt izstrādātai, izmantojot trīs līmeņu arhitektūru (prezentācijas, lietojumloģikas un datu līmenis), skaidri nošķirot slāņus vienkāršākai uzturēšanai un izmaiņu veikšanai (minimāli ietekmējot citus līmeņus), labākai mērogojamībai un drošībai, ierobežojot tiešu piekļuvi datiem un nodalot piekļuves tiesības pa līmeņiem, kā arī iespēju nākotnē elastīgi integrēt papildu funkcionalitāti un ārējās sistēmas, nemainot sistēmas arhitektūru.
Sistēmas prezentācijas slānim jānodrošina lietotāja pieredzes (UX) principu konsekventa ievērošana, tai skaitā intuitīva un lietotājam saprotama saskarne, vienots vizuālais stils un navigācija visai PADIS funkcionalitātei, pielāgošanās dažādām ierīcēm un ekrāna izmēriem.
Sistēmas administrēšanai tiek izmantota atsevišķa administrēšanas saskarne.
Sistēmas lietojumloģikas komponents satur galveno biznesa loģiku, piemēram, pieteikumu pieņemšanu, apstrādi un citas ar personu apliecinošu dokumentu izsniegšanu saistītās funkcijas. Lietojumloģikas komponentam jābūt mērogojamam, nodrošinot gan darbību vairākās instancēs, gan fona uzdevumu apstrādi.
Datu slāni izmantot datu glabāšanai. Biznesa loģika datu slānī netiek realizēta. 
Integrācijai ar ārējām sistēmām tiek izmantots atsevišķs PADIS Integrāciju saskarņu komponents - integrators, nodrošinot API piekļuvi ārējām sistēmām un API versiju pārvaldību. 
Sistēmai visos slāņos un arī integratoram jānodrošina iespēja sadalīt pieprasījumu slodzi starp vairākām instancēm, ļaujot pārvaldīt (palielināt, samazināt) pieprasījumu apstrādi atkarībā no sistēmas noslodzes.
Organizatoriskās prasības
PADIS ieviešanā tiks izmantota Spējā (Agile) pieeja, uzsākot izstrādi no līguma parakstīšanas līdz sistēmas ekspluatācijas uzsākšanai, piegādājot produkta funkcionalitāti 4 nedēļu garos sprintos (31 sprints uz visu PADIS ieviešanu).
PADIS visai funkcionalitātei jābūt ekspluatācijā ne vēlāk kā līdz 2029. gada 31. decembrim – 31 mēnesī, pamata PADIS funkcionalitātei ekspluatācijas vidē jābūt 22 mēnešos.
Pieņemot, ka viens sprints ir vienu mēnesi (4 nedēļas), PADIS ieviešanu organizē 30 sprintos ar pamata funkcionalitātes ekspluatācijas uzsākšanu 22 mēnešos (ekspluatācijas uzsākšana 2029.gada Lieldienās).
